Diari Oficial de la Generalitat Valenciana


Sumari del DOGV 5758, del 08-05-2008 (2008/5698)

ORDE de 28 d'abril de 2008, de la Conselleria de Presidència, per la qual s'aprova la dissolució de l'Agrupació dels Ajuntaments de Torrebaja i Puebla de San Miguel per al sosteniment en comú del lloc de secretaria.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5758

Data del DOGV
:   08-05-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/5698


Data del document
:   28-04-2008

Organisme emissor
:   Conselleria de Presidència

Tipus de document
:   Ordre

Descriptors 

:   * Torrebaja
    * Puebla de San Miguel
    * associació de municipis
    * administració local

ORDE de 28 d'abril de 2008, de la Conselleria de Presidència, per la qual s'aprova la dissolució de l'Agrupació dels Ajuntaments de Torrebaja i Puebla de San Miguel per al sosteniment en comú del lloc de secretaria. [2008/5698]  
Per Orde de 10 d'abril de 1991 de la conselleria de Presidència, es va crear l'Agrupació dels Ajuntaments de Torrebaja i Puebla de San Miguel, per al sosteniment en comú del lloc de secretaria.  
Els ajuntaments de Torrebaja i Puebla de San Miguel, per mitjà d'acords plenaris adoptats en sessions de 27 de novembre de 2006 i 7 de març de 2007, respectivament, van acordar, amb un informe previ de la secretaria, per unanimitat, dissoldre l'agrupació municipal per al sosteniment en comú de la secretaria.  
L'Ajuntament de Puebla de San Miguel, en la sessió plenària del dia 7 de març de 2007, va acordar l'exempció del lloc de secretaria, i que les funcions atribuïdes al lloc suprimit siguen exercides pel Servici d'Assistència de la Diputació Provincial de València.  
Els ajuntaments de Torrebaja i Puebla de San Miguel sol·liciten per acords plenaris de 27 de novembre de 2006 i 7 de març de 2007 que el lloc de secretaria-intervenció existent en l'agrupació quede adscrit a l'Ajuntament de Torrebaja. Queda constància en l'expedient d'haver realitzat el tràmit d'audiència al titular d'este.  
En l'expedient queda acreditat que la població del municipi de Puebla de San Miguel és inferior a 500 habitants i el seu pressupost no supera els 120.202,42 euros.  
Sotmesos els acords a informació pública per espai de 30 dies, per mitjà d'anunci en el Butlletí Oficial de la Província de València, no s'han produït reclamacions.  
Queda acreditat en l'expedient el compliment del tràmit preceptiu de sol·licitud d'informe a la Diputació Provincial de València.  
Vist el que establix la disposició transitòria setena de la Llei 7/2007, de 12 d'abril, de l'Estatut Bàsic de l'Empleat Públic, que preveu que fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
En virtut d'això i fent ús de les competències atribuïdes en els articles 2.2, 4, 15, 16 i 18 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat Valenciana Relatives als Funcionaris d'Administració Local amb Habilitació de Caràcter Nacional.  
ORDENE  
I. Aprovar la dissolució de l'agrupació constituïda pels ajuntaments de Torrebaja i Puebla de San Miguel per al sosteniment en comú del lloc de secretaria.  
II. Eximir de l'obligació de mantindre el lloc de secretaria a l'Ajuntament de Puebla de San Miguel. Les funcions reservades al lloc esmentat seran exercides pel Servici d'Assistència Tècnica de la Diputació Provincial de València.  
III. Crear el lloc de treball de secretaria de l'Ajuntament de Torrebaja i classificar-lo en classe tercera. Està reservada la seua provisió a funcionaris d'administració local amb habilitació de caràcter nacional pertanyents a la subescala de secretaria-intervenció.  
Contra esta orde, que posa fi a la via administrativa, es podrà interposar recurs administratiu davant del jutjat contenciós administratiu en la circumscripció de la qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que establixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, i en els articles 8 i 42 de la Llei 29/1998, de 13 de juliol Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
València, 28 d'abril de 2008  
El vicepresident primer i conseller de Presidència  
Vicente Rambla Momplet